CELEX: C2007/283/62
Language: el
Date: 2007-11-24 00:00:00
Title: Υπόθεση T-366/07: Προσφυγή της 24ης Σεπτεμβρίου 2007 — Procter & Gamble κατά ΓΕΕΑ — Prestige Cosmetics (P&G PRESTIGE BEAUTE)

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/34
            
         Προσφυγή της 24ης Σεπτεμβρίου 2007 — Procter & Gamble κατά ΓΕΕΑ — Prestige Cosmetics (P&G PRESTIGE BEAUTE)
   (Υπόθεση T-366/07)
   (2007/C 283/62)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: The Procter & Gamble Company (Cincinnati, Ηνωμένες Πολιτείες) (εκπρόσωπος: K. Sandberg, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Prestige Cosmetics Srl (Anzola Emilia, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 19ης Ιουλίου 2007, στην υπόθεση R 681/2006-2,
            
         
               —
            
            
               να απορρίψει την ανακοπή υπ' αριθ. B 311 318, της 2ας Οκτωβρίου 2000, κατά το μέρος κατά το οποίο η ανακοπή αυτή έγινε δεκτή με την απόφαση του τμήματος ανακοπών της 21ης Μαρτίου 2006,
            
         
               —
            
            
               να καταδικάσει το καθού στα δικαστικά έξοδα,
            
         
               —
            
            
               να καταδικάσει την παρεμβαίνουσα στα δικαστικά έξοδα της διαδικασίας ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «P&G PRESTIGE BEAUTE» για προϊόντα, μεταξύ άλλων, της κλάσης 3.
   
      Δικαιούχος του κατά τη διαδικασία της ανακοπής αντιταχθέντος σήματος ή σημείου: Η εταιρία Prestige Cosmetics Srl.
   
      Αντιταχθέν δικαίωμα επί σήματος ή σημείου: Τα εθνικά εικονιστικά σήματα «prestige» για προϊόντα της κλάσης 3.
   
      Απόφαση του τμήματος ανακοπών: Ανακοπή εν μέρει δεκτή.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, διότι δεν υπάρχει κίνδυνος σύγχυσης μεταξύ του σήματος που αφορά η αίτηση καταχώρισης και των προγενέστερων σημάτων, αφού τα προϊόντα που καλύπτονται από τα σήματα δεν είναι παρόμοια και τα ίδια τα σήματα διαφέρουν σαφώς μεταξύ τους.